open-index/open-wikipedia-markdown huggingface dataset:
Renostervoël

Die twee spesies **renostervoëls** (genus *Buphagus*) word deur sommige dierkundiges tot die spreeus (genus *Sturnidae*) gereken, terwyl ander hulle in 'n afsonderlike familie, *Buphagidae*, klassifiseer. Hulle het krommer snawels as spreeus en geboë kloue wat baie skerp is.

[duimnael|links|Twee [geelbekrenostervoëls (*Buphagus africanus*) op 'n kwagga]]
Renostervoëls word gewoonlik in die aanwesigheid van groot wildsbokke en beeste aangetref. Hulle leef hoofsaaklik van die bosluise wat hulle van die diere se vel pik. Die grysbruin voëls kom net in Afrika voor en word verteenwoordig deur die rooibekrenostervoël (*Buphagus erythrorhyncus*), wat 'n rooi snawel het, en die geelbekrenostervoëls (*Buphagus africanus*), wat 'n geel snawel met ’n rooi punt het.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronnelys 
* Wêreldspektrum, 1982, , volume 26, bl. 124

## Eksterne skakels 
*
Langsprietsprinkaan

Sprinkane met lang spriete of voelhorings behoort tot die suborde **Ensifera**. Dit is springende insekte waarvan die springbeendye vergroot is. Die insekte het soms timpaanorgane aan hul voorpote en sluit krieke en vlerklose sprinkane in.

duimnael|links|'n Langsprietsprinkaan
Sprinkane en krieke wat tot die orde behoort, striduleer deur hul vlerke oormekaar te vryf. Lede van die orde is omnivore en sommige spesies is selfs vleisetend. Die krieke van die familie Prophalangopsidae jag ander insekte en hou veral onder klippe.

Die diere is – soos al die ander kriekfamilies – bekend vir hul skril geluide. Die suborde Ensifera is 'n groot groep insekte wat 'n verskeidenheid liggaamsvorme het. Die langsprietsprinkane behoort tot die familie Tettigoniidae. Die familie Prophalangopsidae bevat die boggelvlerkkrieke, die gewone krieke is lede van die familie Gryllidae, die molkrieke is van die familie Gryllotalpidae, terwyl die vlerklose langsprietsprinkane tot die familie Gryllacrididae behoort.

## Sien ook 
* Kortsprietsprinkaan
* Treksprinkaan

## Bronnelys 
* Wêreldspektrum, 1982, , volume 26, bl. 126

## Eksterne skakels
Spuitkannetjie

duimnael|Binnekant van 'n spuitkannetjie
'n **Spuitkannetjie** is 'n houer vir vloeibare stowwe wat onder druk uitgelaat word sodat dit 'n fyn sproei of 'n dun straal vorm. Daardeur kan 'n stof sonder groot moeite egalig en op moeilik bereikbare plekke aangewend word. Spuitkannetjies is egter dikwels ook 'n bron van besoedeling.

Spuitkannetjies is 'n nuttige hulpmiddel vir die aanwending van ŉ groot aantal stowwe, en skakel byvoorbeeld by verfwerk die gebruik van kwaste uit. Daarmee kan 'n stof egalig (selfs op moeilik bereikbare plekke) versprei en die hoeveelheid wat uitgelaat word, akkuraat beheer word. Die sproei uit die kannetjies is baie fyn en bestaan uit partikels met groottes van tussen 0,01 en 5 \mum (1 \mum=0,001&nbsp;mm). Hierdie deeltjies, wat dikwels onsigbaar is, sit neer en pak saam totdat dit 'n lagie vorm. 
duimnael|Spuitkannetjie
Wanneer die deeltjies in die lug versprei, kan dit die asemhalingstelsels van mense en diere binnedring en skadelike gevolge hê. Spuitkannetjies is nietemin baie nuttig en word vir die aanwending van verf, smeermiddels, vernis, kleefmiddels, roesweermiddels, insektedoders, ontsmettingsmiddels, geurstowwe, bruismiddels, deodorante, haarlak, verdunners, ensovoorts, gebruik. Die stowwe word gewoonlik saam met 'n dryfgas onder druk in ŉ houer geplaas. Die dryfgas kan uit koolsuurgas of koolwaterstofprodukte, soos die alkohole, aldehiede, ketone, alkene, of esters, bestaan.

Bekende dryfgasse is freongas (chloorfluoormetaan), wat onaktief is en nie met die ander stowwe in die kannetjie verbind nie; asetoon, wat as verdunner dien; chlorodien, wat as ontvetter gebruik word; aldrien, wat in insektedoders gebruik word; etielformaldehied, wat as 'n geurmiddel dien, ensovoorts.

## Bronnelys 
* Wêreldspektrum, 1982, , volume 26, bl. 127, 128
Ricinulei

Die orde ***Ricinulei*** bevat ongeveer 25 spinnekopspesies wat in Afrika en die Verenigde State voorkom. Hulle kan tot 1&nbsp;cm lank wees, maar die kenmerkendste aspek van die diere is dat daar 'n beweegbare kap aan die karapaks vasgeheg is. Die kap beskerm die kloukake wanneer dit nie gebruik word nie.

Die kloukake is van knypers voorsien en die kaaktasters (met twee klein knypers) is kleiner as die ledemate.

## Bronnelys 
* Wêreldspektrum, 1982, , volume 26, bl. 98

## Eksterne skakels
Sjoebroek

duimnael|170px|'n *Brocade* sjoebroek vir *Bebe* gemodelleer deur Larysa Poznyak, 2008.
[duimnael|170px|'n Bliksem wat 'n pienk sjoebroek dra by 'n [Gay Pride-geleentheid, 2010.]]
'n **Sjoebroek** beskryf 'n buitengewone kortbroek, wat gewoonlik deur vroue gedra word. 

## Oorsprong en terminologie 
Die term is die eerste keer in 1970 deur ''Women's Wear Daily'' gebruik om noupassende kortbroeke te beskryf wat in luukse stowwe soos fluweel en satyn gemaak is vir modieuse drag, eerder as hul meer praktiese ekwivalente wat sedert die 1930's vir sport en ontspanning gedra is. 
Die term het sedertdien 'n generiese term geword vir enige paar dameskortbroeke. Alhoewel sjoebroeke in die vroeë 1970's 'n baie gewilde element van hoofstroom-mode was, het hulle teen die middel van die sewentigerjare verbonde geraak aan die seksbedryf, wat daartoe bygedra het dat hulle uit die mode geraak het. Sjoebroeke bly egter steeds gewild as klubklere tot in die 2010's en word dikwels in die vermaaklikheidsbedryf gedra, veral as deel van danskostuums of rasieleiers. Kunstenaars soos Britney Spears en Kylie Minogue het 'n sjoebroek gedra as deel van hul openbare optredes en aanbiedings. 

Alhoewel sjoebroeke hoofsaaklik aan vroue bemark word, word mans ook geteiken, en die term kan ook baie kort mansbroeke beskryf.
duimnael|180px|'n Duidelike **sjoebroekie** is deel van die *Dallas Cowboys Cheerleaders* se drag.
Teen die einde van die 1960's het die modebedryf onsuksesvol probeer om die middelkuitlengte of midiromp te bevorder as 'n modieuse vervanging vir die miniromp. In teenstelling met die louwarm reaksie op die midi, het kopers die idee van kortbroeke entoesiastie omhels, wat op alle prysvlakke van haute couture tot goedkoop klere beskikbaar gestel is.

Sjoebroeke word ook toenemend toegeskryf aan Mary Quant, wat hulle volgens berigte in die laat 1960's aangebied het. Baie ontwerpers van regoor die Westerse wêreld het hul eie weergawes van sjoebroeke teen alle prysvlakke vervaardig, waaronder Yves Saint Laurent, Valentino, Halston en Betsey Johnson. Die broeke vir mans is effens langer as die vroulike weergawes, hoewel hulle steeds korter is as gewoonlik. Die sjoebroekie is uiteindelik deur Minogue aan die Performing Arts Collection- museum in die Kunssentrum van Melbourne geskenk, waar dit beskryf word as "een van die mees identifiseerbare items uit die hedendaagse populêre kultuur."

"Hotpants" of "booty shorts" bly 'n gewilde kostuum vir rasieleiers en dansers, veral hiphop-kunstenaars, en word gereeld deur agtergronddansers gedra. Die uniform van die Dallas Cowboys Cheerleaders bestaan uit hotpants en midriftops. In die vroeë 21ste eeu is sjoebroekies steeds deel van sekere uniforms in die dienstebedryf, veral waar die draers waarskynlik oorwegend manlike klante sal bedien. Een voorbeeld hiervan is Hooters, waar daar van die bedieners (of "Hooters Girls") verwag word om 'n baie kort oranje Dolphin-kortbroek te dra, saam met 'n stywe tenktop, pantie en 'n bra. 

## Sien ook 
* Miniromp 

## Verwysings 
## Eksterne skakels 
*
Virginia-klas duikboot

duimnael|USS *Virginia* in vaart
duimnael|Profiel van USS *Virginia*
Die **Virginia-klas duikboot** is die nuutste klas van die Amerikaanse Vloot. Nadat die Koue Oorlog beëindig is, het die Amerikaners besef dat hulle duikbootbehoeftes drasties gaan verander, baie minder duikbote wat ballistiese missiele dra benodig sal word en dat die duikbote van die toekoms meer veelsydig moet wees.

Die hele duikboot is met 'n rekenaar ontwerp. Die duikboot moet kan aanpas by die veranderde behoeftes, missies en dreigemente wat mag opduik. Die ontwerpbeginsel is dat die duikboot by nuwe omstandighede moet kan aanpas deur nuwe tegnologie met geïntegreerde elektroniese stelsels te kan koppel.

Ander kenmerke is dat die duikboot se sonarstelsel die grootste seinverwerkingsvermoë het van alle bestaande duikbootjagters. Dit beskik oor 'n spesiale vertrek wat oor 'n Integrering Aan/Af fasiliteit beskik, die vertrek word gebruik in operasies te same met die Spesiale Magte wat oor onderwater vaartuie beskik. Dit beskik ook oor 'n verskeidenheid wapens wat swaargewigtorpedo's, seemyne, Tomahawk-kruisermissiele asook onbemande onderwatervaartuie insluit.

## Tegniese besonderhede 
## Bron 
* *The Illustrated Encyclopedia Of Destroyers Frigates & Submarines*, Bernard Ireland en John Parker, 2015,
Aromaterapie

duimnael|'n Verspreider en 'n bottel essensiële olie

**Aromaterapie** (Engels: "Aromatherapy") is 'n skynwetenskap. Dit maak gebruik van aromatiese materiale, insluitend essensiële olies, en ander aromaverbindings, met aansprake op die verbetering van sielkundige of fisiese welstand. Dit word aangebied as 'n aanvullende terapie saam met standaardbehandelings of as 'n vorm van alternatiewe medisyne in plaas van konvensionele, bewysgebaseerde behandelings.

Aromaterapeute, mense wat spesialiseer in die praktyk van aromaterapie, gebruik mengels van essensiële olies wat veronderstelde terapeutiese waarde het en gebruik dit as 'n plaaslike toediening, in massering, vir inaseming of in 'n water opolossing. Daar is geen goeie mediese bewyse dat aromaterapie enige siekte kan voorkom, behandel of genees nie. Plasebo-beheerde proewe is moeilik om te ontwerp, aangesien die reuk van die produkte die punt van aromaterapie is. Daar is betwiste bewyse dat dit effektief kan wees in die bekamping van  naarheid en braking na 'n operasie.

## Teorie 
Aromaterapie is die behandeling of voorkoming van siektes deur die gebruik van essensiële olies. Ander vermelde gebruike sluit in pyn- en angsreduksie, die verbetering van energie en die korttermyngeheue, ontspanning, voorkoming van haarverlies en vermindering van die jeuk wat deur ekseem veroorsaak word. Twee basiese meganismes word aangebied om die beweerde effekte te verduidelik. Een daarvan is die invloed van reuk op die brein, veral die limbiese stelsel deur die reukstelsel. Die ander is die direkte farmakologiese effekte van essensiële olies. Aromaterapie is gekritiseer as skynwetenskaplike bedrog.

## Verwysings
Gerry Rafferty

**Gerald "Gerry" Rafferty** (* 16 April 1947 in Paisley, Renfrewshire, Skotland; † 4 Januarie 2011 in Stroud, Gloucestershire, Engeland) was 'n Skotse rock-sanger en liedjieskrywer wat internasionale bekendheid verwerf het met sy solotreffers *Baker Street*, *Right Down the Line* en *Night Owl* asook *Stuck in the Middle with You*, 'n enkelsnit wat hy saam met die groep Stealers Wheel opgeneem het.

Rafferty is in 'n werkersklasgesin in Paisley naby Glasgow gebore. Sy moeder het sy belangsteling vir musiek gewek met die Ierse en Skotse volksliedere wat sy vir hom reeds in sy kinderjare geleer het. Later is hy deur die musiek van The Beatles en Bob Dylan beïnvloed. In 1968 het hy by die folkpop-groep *The Humblebums* aangesluit. Nadat die groep drie jaar later ontbind is, het Rafferty sy eerste solo-langspeler opgeneem, *Can I Have My Money Back?*.

In die volgende jaar het hy saam met Joe Egan die groep Stealers Wheel gestig wat sukses behaal het met treffers soos *Stuck in the Middle with You* en *Star*. In 1978 het Rafferty sy tweede solo-langspeler *City to City* opgeneem. Die enkelsnit *Baker Street* sou sy grootste treffer ooit word. Die inspirasie vir die lied was 'n besoek aan Londen waar Rafferty in die woonstel van 'n vriend, geleë in *Baker Street*, gebly het. Die musiekvervaardiger Hugh Murphy was allesbehalwe tevrede met die oorspronklike komposisie se oorgange en het die saxofonis Raphael Ravenscroft (1954–2014) aangestel om hulle deur 'n saxofoon-solo te vervang. Murphy se idee was die wenresep vir 'n wêreldtreffer - en het van Ravenscroft een van die mees gesogte pop-saxofoniste ter wêreld gemaak.

Rafferty se latere lewe is deur alkoholisme en depressie oorskadu. Ná die afsterwe van sy ouer broer Joseph 1995 was hy vasgevang in 'n afwaartse spiraal. In November 2010 is hy in die *Royal Bournemouth Hospital* se kritieke sorgeenheid opgeneem en vir multi-orgaanversaking behandel. Vir 'n kort tyd het dit vir sy dokters geblyk asof hy sou herstel. Op 4 Januarie 2011 is Gerry Rafferty in sy dogter Martha se huis aan lewerversaking oorlede. Sy as op die Skotse eiland Iona gestrooi.

## Verwysings
Diagram

duimnael|regs|Voorbeeld van 'n vloeidiagram wat die besluitproses om 'n nuwe artikel op Wikipedia by te voeg, uitbeeld.

'n **Diagram** is 'n eenvoudige tekening of plan wat presies wys waar iets is, hoe iets lyk of hoe iets werk. Dit is ’n lyntekening of 'n grafiese voorstelling van data of inligting. Die woord ‘diagram’ kom van die Griekse woord *diagraphein* wat ‘baken af met lyne’ beteken. 

'n Diagram kan ook 'n kaart of grafiek genoem word. Dit is inligting wat gerangskik is op 'n manier wat duidelik en maklik is om te sien, soos in die vorm van 'n eenvoudige prent, of 'n versameling getalle op 'n stuk papier. Daar is baie verskillende maniere om inligting in prent- of diagramvorm te toon.

Diagramme is baie nuttig, aangesien dit onmiddellik aandui wat gebeur. Diagramme orden inligting op 'n nuttige manier en word vir verskillende doeleindes gebruik. Sommige diagramme toon hoe dinge verloop (bv. grafieke) en sommige diagramme gee bloot die nodige inligting. Grafieke kan aandui of iets verbeter, verswak of dieselfde bly. 

## Oorsig 
Die term "diagram" kan 'n algemene of spesifieke betekenis hê: 

* *visuele inligtingsvoorstelling*: Soos die term " illustrasie ", word "diagram" gebruik as 'n versamelnaam vir verskeie tegniese genres, insluitend grafieke, tegniese tekeninge en tabelle.
* *spesifieke soort visuele voorstelling*: Dit is die genre wat kwalitatiewe data toon met vorms wat deur lyne, pyle of ander visuele skakels aan mekaar verbind is. 

In die wetenskap word die term op beide maniere gebruik. Anderson (1997) verklaar byvoorbeeld meer algemeen: "diagramme is geïllustreerde, hoewel abstrakte, voorstellings van inligting, en kaarte, lyngrafieke, staafgrafieke, ingenieursbloudrukke, en argitektoniese sketse is alles voorbeelde van diagramme, terwyl foto's en videos nie is nie".  Aan die ander kant het Lowe (1993) diagramme gedefinieer as spesifiek "abstrakte grafiese voorstellings van die onderwerp wat hulle voorstel". 

In die spesifieke sin kontrasteer diagramme en tabelle met rekenaargrafika, tegniese illustrasies, infografie, kaarte en tegniese tekeninge deur "abstrakte eerder as letterlike voorstellings van inligting" aan te toon. 

## Soorte diagramme 
Daar is ten minste die volgende soorte diagramme: 

* Kaart- of tabeldiagramme, wat 'n versameling items en verhoudings neem en dit uitdruk deur elke item 'n 2D-posisie te gee, terwyl die verwantskappe uitgedruk word as verbindings tussen die items of oorvleueling tussen die items; voorbeelde van sulke tegnieke:

* Grafiek-gebaseerde diagramme, wat 'n verwantskap tussen veranderlikes aandui, bv.

Skematiese en ander soorte diagramme, bv. 

Baie van hierdie soorte diagramme word gereeld met behulp van diagramprogrammatuur soos Visio en Gliffy geskep. Daar bestaan duisende diagramtegnieke.

Diagramme kan ook geklassifiseer word volgens die gebruik of doel, byvoorbeeld, verduidelikend en/of hoe-om-diagramme.

## Bronne 
* *Almal verstaan Wiskunde Graad 4 Leerderboek*. 2012. Northlands: Macmillan South Africa
* Vereniging vir Afrikaanse Wiskunde-onderwysers

## Verwysings
Yankee-klas duikboot

duimnael|300px|Die beskadigde K-219
Die **Yankee-klas duikboot** is 'n klas kernaangedrewe duikbote van die Russiese Vloot wat ballistiese missiele kan dra. Dit is die eerste Russiese duikboot wat oor slaankrag beskik wat vergelykbaar is met dié van die Amerikaanse Vloot. Die ontwikkeling van die duikboot staan as projek 667A bekend in die Sowjetunie. 

Daar is baie aandag aan die duikboot se kontoerlyne geskenk om onderwaterweerstand tot 'n minimum te beperk en ook duikbootruis te verminder. 'n Nuwe skroef is ontwerp om ruis te verminder. Die drukromp is bedek met klankabsorberende rubber.

Die duikbote is aanvanklik toegerus met die Sowjet D-5 lanseerstelsel vir sestien R-27 missiele. Hierdie missiele het 'n togafstand van 2&nbsp;400 km gehad. Hulle is in kompartemente twee en vyf in die tien-kompartementduikboot geplaas. Die missiele kan vanaf 'n diepte van 50 m gelanseer word. Hulle kan in vier sarsies afgevuur word, vier op 'n slag met 'n agt sekonde tydsverloop tussen elke missiel.

Die eerste vier ''Yankee's* was toegerus met die Sigma-navigasiestelsel en die res met die *Tobol''-stelsel, die eerste Sowjet navigasie stelsel wat satellietnavigasie gebruik. Hierdie stelsel het homself bewys in die Arktiese gebiede. Die eerste 667A duikboot het sy toetstydperk in 1967 voltooi en die duikbote was vanaf 1967 tot 1974 in diens gestel in die Noordelike Vloot. Daar was altesaam 34 van die duikbote gebou. Die eerste klompie duikbote is almal met die D-5U lanseer stelsel en R-27U missiele opgeradeer in die laat 1970's en vroeë 1980's. Die verbeterde missiel het 'n togafstand van 3&nbsp;000&nbsp;km.

Die *Yankee*-duikbote is eerste by die 31ste Divisie van Sowjet Strategiese Duikbote van die Noordelike Vloot in diens gestel te Sayda en later ook by die 19de Divisie.

Op 6 Oktober 1986 het een van die *Yankee*-duikbote die nuus gehaal toe *K-219* 'n ontploffing aanboord gehad het waarin vier bemanningslede gesterf het. Daar was aanvanklik gepoog om die duikboot op sleeptou te neem maar dit is laat vaar en hy is deur sy bemanning laat sink in water wat 5&nbsp;500 m diep is. Daar was sprake van 'n botsing met 'n Amerikaanse duikboot maar dit is deur Amerika ontken.

Die duikbote is een-vir-een uit diens gestel vanaf 1985 tot 1994. 

## Tegniese besonderhede 
## Bron 
* *The Illustrated Encyclopedia Of Destroyers Frigates & Submarines*, Bernard Ireland en John Parker, 2015,
Assosiasie

Die woord **assosiasie** beteken ’n verhouding tussen twee veranderlikes of ’n verhouding tussen idees of dinge. Die woord ‘assosiatief’ kom van die Latynse woord *associatus* wat ‘verbind met’ beteken.

In Wiskunde is hierdie woord deel van die assosiatiewe wet van optelling en die assosiatiewe wet van vermenigvuldiging.

## Assosiatiewe wet van optelling 
Hierdie wet sê dat dit nie saak maak hoe die getalle wat opgetel word gegroepeer word nie, die antwoord sal altyd dieselfde wees.

Bv. (5 + 2) + 3 is presies dieselfde as 5 + (2 + 3), albei gee ’n antwoord van 10.

## Assosiatiewe wet van vermenigvuldiging 
Hierdie wet sê dat dit nie saak maak hoe die getalle gegroepeer word wanneer daar vermenigvuldig word nie, die antwoord sal altyd dieselfde wees.

Bv.         (2 x 5) x 3 = 30

             2 x (5 x 3) = 30

Volgens hierdie wette maak dit dus nie saak hoe getalle gegroepeer word wanneer daar opgetel of vermenigvuldig word nie.
Sirkelgrafiek

duimnael|'n Voorbeeld van 'n sirkelgrafiek.
'n **Sirkelgrafiek** of **sirkeldiagram** is 'n tipe kaart met die vorm van 'n sirkel. Dit bied die verhouding tussen verskillende dele van die data aan. 'n Mens kan maklik die grootste of kleinste deel van die totale data sien deur bloot na die sirkelgrafiek te kyk.

'n Sirkelgrafiek is 'n maklike manier om die uiteensetting van persentasies van 'n totaal te visualiseer. Hulle is nuttig vir die analise van opnames, statistieke en die bestuur van geld en inligting. En dit is 'n uitstekende visuele voorbeeld om data aan ander mense te verduidelik, of jy nou 'n skoolprojek, 'n werkaanbieding of verkoopsyfers vir jou kliënte doen.

## Bronne 
*  hoe om 'n sirkelgrafiek te maak
Silinder

duimnael|Die silindervorm.
’n **Silinder** is ’n soliede of hol buis met reguit sye en twee ronde eindpunte van dieselfde grootte, of ’n voorwerp wat so gevorm is en wat dikwels as ’n houer gebruik word. 

’n Voorbeeld van ’n silinder is die gassilinders wat gebruik word wanneer kos gekook word. Silinders word ook deur diepseeduikers gebruik om vir hulle suurstof te gee. Hierdie silinder word op hul rûe vasgegespe. 

Oorsprong: Die woord ‘silinder’ kom van die Griekse woord *kylindros* wat ‘roller’ beteken.

## Kyk ook
* Omtrek, oppervlakte en volume

## Bronne 
* Vereniging vir Afrikaanse Wiskunde-onderwysers
Skatting

duimnael|Die hoeveelheid lekkergoed in hierdie houer kan nie presies bepaal word deur bloot daarna te kyk nie, maar wel deur middel van skatting. 'n Mens kan byvoorbeeld skat dat die hoeveelheid lekkergoed wat onsigbaar is, gelyk is aan die hoeveelheid sigbale en telbare lekkergoed.
’n **Skatting** is ’n goeie raaiskoot van die werklike waarde, nie die presiese waarde nie, en gewoonlik is ŉ mate van nadenke of berekening daarby betrokke. 

Voorbeeld: Alex het geskat dat daar 100 tulpe in die akker is deur die rye te tel. Dit is nie ŉ presiese hoeveelheid nie, maar ruweg hoeveel hy dink daar in die akker is. 

In Wiskunde kan skatting heel nuttig wees. Neem byvoorbeeld 10 x 2 = 20, wat heel maklik is om met die tweemaaltafel te bereken. Veronderstel nou dat iemand tien sjokolades moet koop. Elkeen se prys is R1,99 en die klant wil weet hoeveel geld hy gaan nodig hê, maar het nie ‘n sakrekenaar byderhand nie. 

Deur skatting kan dit heel maklik uitgewerk word. Die prys van een stafie sjokolade is R1,99, ŉ getal wat baie naby aan R2,00 is. Dan moet 10 sjokolades 10 x 2 wees, wat gelyk is aan 20. Die klant het dus R20,00 nodig en sal nog bietjie kleingeld oorhou. 

## Bronne 
* Vereniging vir Afrikaanse Wiskunde-onderwysers
Inheemse volke

[duimnael|Die [Guaraní (volk)|Guaraní is inheems aan Paraguay]]
[duimnael|'n Berede [Navajo in Monument Valley, Arizona, Verenigde State]]
[duimnael|[Inuïete op 'n tradisionale *qamutik* (slee) in Cape Dorset, Nunavut, Kanada]]

**Inheemse volke**, ook bekend as **Eerste Nasies** of **Aboriginale volke**, is etniese groepe wie die oorspronklike setlaars van 'n gegewe streek is, in teenstelling met groepe wat hulle later gevestig óf die gebied meer onlangs beset óf gekoloniseer het. Groepe word gewoonlik as inheems beskryf wanneer hulle tradisies of ander aspekte van 'n vroeë kultuur, wat met 'n gegewe streek geassosieer word, handhaaf. Nie alle inheemse volke deel hierdie eienskap nie, omdat volke byvoorbeeld belangrike elemente van 'n koloniserende kultuur, soos kleredrag, godsdiens of taal, kan aangeneem het. Inheemse volke kan in 'n gegewe streek gevestig het (sittende) of 'n nomadiese lewenstyl oor 'n groot gebied handhaaf, maar hulle word oor die algemeen histories met 'n spesifieke gebied, waarop hulle bly, geassosieer. Inheemse samelewings kan in elke bewoonbare klimaat en op elke vasteland van die wêreld aangetref word.

Aangesien inheemse volke dikwels te kampe het met die bedreiging van hul soewereiniteit, ekonomiese welstand en hul toegang tot die hulpbronne waarvan hul kulture afhanklik is, is internasionale regte deur internasionale organisasies soos die Verenigde Nasies, die Internasionale Arbeidsorganisasie en die Wêreldbank uiteengesit. Die Verenigde Nasies het 'n verklaring oor die regte van inheemse volke (UNDRIP) uitgereik, om nasionale beleidsrigtings van sy lidlande te begelei ten einde van die kollektiewe regte vir inheemse volke, soos kultuur, identiteit, taal en toegang tot werk, gesondheidsorg, onderwys en natuurlike hulpbronne te vergemaaklik. Skattings plaas die totale bevolking van inheemse volke op tussen 220 miljoen en 350 miljoen.

Die Internasionale Dag van die wêreld se inheemse volke word jaarliks op 9 Augustus gevier.

## Verwysings 
## Eksterne skakels
Grand Theft Auto III

**Grand Theft Auto III**, ook bekend as **GTA III** en **GTA 3**, is 'n aksie-avontuur-videospeletjie ontwikkel deur DMA Design  en uitgegee deur Rockstar Games. Die speletjie is op 22 Oktober 2001 vrygestel vir PlayStation 2, op 21 Mei 2002 vir Microsoft Windows en op 31 Oktober 2003 vir Xbox. 

Dit is die vyfde speletjie in die Grand Theft Auto-reeks. Dit word voorafgegaan deur Grand Theft Auto 2 en opgevolg deur Grand Theft Auto: Vice City.

Grand Theft Auto III stel binne die fiktiewe stad Liberty City plaas, gebaseer op New York, 'n stad van bendes, misdade en korrupsie, oor die hoofkarakter *Claude* wat erg beseer en verlate is na 'n bankroof.

## Ontwikkeling 
Die kernontwikkelingspan van Grand Theft Auto III het bestaan uit ongeveer 23 mense by DMA Design in Edinburgh, wat saamgewerk het met die uitgewer Rockstar Games in New York.

## Verwysings 
## Eksterne skakels 
*
Defy

**Defy** is 'n Suid-Afrikaanse maatskappy wat huishoudelike toerusting soos stowe, yskaste, wasmasjiene, en tuimeldroërs vervaardig en versprei. Die maatskappy bedryf fabrieke in Durban, Ladysmith, en Oos-Londen.

Defy is in 1905 in Wentworth, Natal deur John Skinner en Benjamin Greenacre gestig. Die maatskappy vervaardig sy eerste produk, naamlik 'n elektriese stoof, in 1932. In Julie 2011 word Defy deur die Turkse maatskappy Arçelik vir VS$&nbsp;324&nbsp;miljoen gekoop.

## Verwysings 
## Eksterne skakels 
* 
* 
*
Tappahannock

**Tappahannock** is die oudste dorp in Essex County, Virginië, Verenigde State. Die bevolking volgens die nasionale sensus van 2010 was 2&nbsp;375, op van 2&nbsp;068 volgens die nasionale sensus van 2000. Tappahannock is op die Rappahannockrivier geleë en is die county-setel van Essex County. Die naam van die dorp is afgelei uit die Algonkiese woord *lappihanne* (ook as *toppehannock* vermeld), wat "Dorp wat by die styging en daling van water geleë is" of "Dorp waar die gety eb en vloed" beteken. In 1608 land John Smith in Tappahannock en veg met die plaaslike Rappahannock-stam. Nadat hy hulle verslaan het, het hy vrede met hulle gemaak.

## Noemenswaardige inwoners 
* Chris Brown, sanger, liedjieskrywer, danser, en akteur

## Verwysings
Dirigent

dirigeer in 1941]]
 dirigeer die Koninklike Concertgebouw-orkes in 1985]]

**Dirigeer** is die kuns wat die leiding van 'n musikale uitvoering, soos 'n orkestrale - of koororkes, behels. Dit is al gedefinieer as "die kuns wat die leiding van gelyktydige uitvoerings deur verskeie spelers of sangers met gebruikmaking van gebare behels." Die hoofpligte van die **dirigent** behels die interpretasie van die musikale partituur (bladmusiek) op 'n wyse wat die spesifieke aanwysings in daardie partituur/bladmusiek gehoorsaam of reflekteer, om die tempo daar te stel, korrekte spel en benadrukkings deur ensemble-spelers te verseker en die frasering in gepaste omstandighede te "vorm". Dirigente kommunikeer hoofsaaklik by wyse van handgebare met hul musikante, gewoonlik met behulp van 'n dirigeerstok of -staf. Hulle kan ook gebruik maak van ander gebare of tekens soos oogkontak. Dirigente vul gewoonlik hul aanwysings met mondelinge instruksies aan tydens repetisies (dus wanneer die stuk ingeoefen word). die beplanning van 'n konsertseisoen, die aanhoor en voer van onderhoude en gevolglike kies van lede en die bevordering van hul ensemble, asook ander reklame-aangeleenthede.  

Orkeste, sangkore, konsertgroepe en ander musikale groepe soos jazzgroepe word gewoonlik ook deur dirigente gelei. 

## Nomenklatuur
Die hoofdirigent van 'n orkes – of operageselskap – word somtyds na verwys as 'n *musikale direkteur*, of deur die Duitse woorde *Kapellmeister* of *Dirigent*. Dirigente van kore word somtyds na verwys as 'n *koordirekteur* of *koormeester*, veral wat betref kore wat met 'n orkes in verband staan. Daar is ook dirigente van konsertgroepe, militêre musiekgroepe, marsgroepe en ander groepe. 

Gerespekteerde seniordirigente word soms na verwys deur die Italiaanse woord *maestro*, wat losweg as "meester" of "onderwyser" vertaal kan word.

## Verwysings
## Eksterne skakels
Jeremy Mansfield

**Jeremy Mansfield** (15 Augustus 1963 - 31 Oktober 2022) was 'n Suid-Afrikaanse radio-omroeper en televisiepersoonlikheid. Hy was al by verskeie radiostasies werksaam as aanbieder en oorstemkunstenaar en het al etlike televisieprogramme aangebied. Hy het  aan terminale lewerkanker gely en is voor sy afsterwe in 'n versorgingsoord opgeneem.

## Omstredenheid 
Mansfield het in 2019 vir omstredenheid gesorg toe hy op die lug die gek met die Oos-Rand geskeer het en na die dorp Springs verwys het as 'n "dorp van gesplete verhemeltes" as gevolg van "generasies van inteling".

## Verwysings
Oscar-klas duikboot

duimnael|K-150 *Tomsk* in Vilyuchinsk
Die **Oscar-klas duikboot** is 'n klas kernaangedrewe duikbote van die Russiese Vloot wat kruisermissiele kan dra. Hulle was massiewe duikbote van oor die 14 000 ton en kan tot 304 m diep duik. Die bekendste duikboot in die klas is die Koersk wat op 12 Augustus 2000 gesink het na 'n ontploffing aan boord waarin 118 persone sterf. Die klas is ontwikkel om NAVO se groepe aan te val in oorlogstye en was die middelpunt van die Sowjetunie se planne vir ongeveer 25 jaar.

Hulle is toegerus met sterk en stabiele lug-tot-lug missiele; daar is 24 missiele aan boord in twee rye van twaalf elk. Die twee rye lê met 'n hoek van 40 grade van mekaar buite die 8,53 m drukromp. Die uitleg het tot gevolg dat daar 'n spasie van 3,5 m tussen die buite- en binnerompe is wat dié duikboot se breedte vergroot na 'n ongehoorde 18,19 m. Die positiewe gevolg van die ontwerp is dat die duikboot matige oorlogskade kan weerstaan.

Daar is ook ander ontwerpnuutjies vir die duikboot, die toring is gerond bo sodat dit maklik deur die ys kan breek met die twee periskope, radiosekstant en radarmaste wat kan terugtrek in die toring in. Dit beskik ook oor 'n drywende antennaboei wat gebruik word terwyl die duikboot diep onder die water is, sodoende kon radiokommunikasie, teikeninligting en satellietkommunikasie gehandhaaf word. Die duikboot het langer as normaalweg geneem om te duik, en was moeilik om te stuur op die oppervlak, maar kon tot 30 knope bereik.

Dit is bewapen met 24 SS-N-19 Granat (NAVO kodenaam Shipwreck) missiele wat 'n reikafstand van 550 km gehad het en kon 'n kernplofkop van 1 000 kg dra. Onder die *START* ooreenkoms was die kernplofkoppe met plofstof vervang. Die missielbuise het in pare gewerk met een luik wat twee missiele bedek het. Die torpedobuise kan beide torpedo's en kortstrek teen-skipmissiele vuur. Dit kon dus 24 verskillende wapens dra insluitende die Tipe 40 torpedo.

Dit was 'n Tipe 65 toetstorpedo (650 mm) aangedryf deur waterstofperoksied wat die oorsaak was van die ongeluk aanboord die Koersk. Die ontploffing is skynbaar veroorsaak deur hoogsvlambare peroksied wat in aanraking met paraffien en metaal gekom het.

## Eenhede gebou in die klas 
## Tegniese besonderhede 
## Galery

Lêer:Submarine Oscar class.jpg|Duidelik sigbaar is die luike gerangskik in die romp (weerskante van die toring), die openinge van die watervlerke (hier ingevou) asook die bult wat die reddingskapsule maak.
Lêer:АПЛ Омск. Парад ВМФ Владивосток 2008.07.25.jpg|K-186 Omsk op Vlootparade in Wladiwostok, 2008
Lêer:Прибытие атомного подводного ракетного крейсера Северного флота «Орёл» в пункт постоянного базирования 07.jpg|K-266 Orel na opgradering
Lêer:Disassembling of a Soviet submarine.jpg|Opbreek van 'n Oscar-klas duikboot te Zvezdochka-skeepswerf in Severodvinsk, Rusland
Lêer:Ballistic submarine base-DIA.jpg|Kunstenaarsvoorstelling van 'n Sowjet-ballistiese missielduikboot by sy basis in die 1980s

## Verwysings 
## Bron 
* *The Illustrated Encyclopedia Of Destroyers Frigates & Submarines*, Bernard Ireland en John Parker, 2015,
Oorlam

Die **Oorlams** is 'n etniese groep, wat afstam van Nama of Khoikhoivroue en Nederlandse vaders, meestal boere uit die Nederlandse Kaapkolonie. Die Oorlams bly oorwegend in Namibië en hulle is deesdae grotendeels met die Namas geassimileer. Hulle is verwant aan die Rehoboth-basters en die Griekwas.

Die Oorlams het van die Kaapkolonie (nou deel van Suid-Afrika) na Namakwaland en Damaraland (nou deel van Namibië) migreer. Die term Oorlams is afgelei van die Maleise woorde *orang* vir "mens" of "persoon" en *lama* vir "ervare", "ou" of "lank gelede; "Oorlams" beteken dus "ervare mense" of "die wat weet".

Oorlamklans het uit nasate van die inheemse Khoikhoi, Europeërs en slawe van Mosambiek, Madagaskar, Indië en Indonesië ontstaan. Nes die ander destydse Afrikaanssprekende groep, die Trekboere, het die Oorlams oorspronklik langs die grense van die jong Kaapkolonie gebly; hulle het later halfnomadiese kommando's van berede gewapende stryders geword. Soos die Boere het hulle vanaf die Kaap binnelands migreer en verskeie state in die hedendaagse Namibië en Suid-Afrika gestig. Uit die Oorlams se migrasie in Suid-Afrika het ook die verwante Griekwas ontstaan.

## Geskiedenis 
[duimnael|links|Gemengde [Trekboer-nomades in die Kaapkolonie, voorouers van die Oorlam- en Griekwa-migrasies.]]
Die inheemse Khoikhoi of Nama het al eeuelang in Namakwaland, 'n gebied tussen Namibië en Suid-Afrika, geleef.

Ná die anneksasie van hul gebied deur die Nederlandse Kaapkolonie aan die einde van die 18de eeu het die Oorlams na Namakwaland in die noorde migreer; deels om die Nederlandse Kaapkolonie se diensplig te voorkom, deels weens invalle en vir handel, en deels om land vir landbou en veeteelt te verkry. Hulle het hulle in plekke gevestig wat voorheen deur Namas bevolk was. Van die geëmigreerde Oorlams (insluitende die bekende Jan Jonker Afrikaner en sy seun Jonker Afrikaner in die Transgariep) het hul bande met die Oorlam-gemeenskappe in, of naby die grense van, die Kaapkolonie gebly het, gehandhaaf. Te midde van die geleidelike Boere-uitbreiding en ná die grootskaalse Boere-migrasies weg van die Britse bewind aan die Kaap, het Jonker Afrikaner in die middel van die 19de eeu sy volk na Namakwaland gebring en sodoende vir 'n rukkie 'n geweldige krag vir die Oorlams se gesag oor die Namas en teen die Bantoesprekende Herero's geword. Later het hulle verder noord na Namibië getrek, waar op 18 Oktober 1890 deur Curt von François die huidige hoofstad Windhoek gestig is.

Afkomstig van Khoikhoi-bediendes wat op Boerplase grootgemaak is, is baie van hulle wees gelaat en toe in Nederlandse strooptogte vasgevang; vervolgens het Oorlams 'n Nederlandse dialek of proto-Afrikaans gebesig. Daarbenewens was hulle baie deur die Kaap-Hollandse leefwyse, insluitende die gebruik van perde en gewere, Europese klere en die Christendom beïnvloed.

Ná twee eeue se assimilasie in die Namakultuur besig baie Oorlams nou Nama as moedertaal. Die onderskeid tussen Namas en Oorlams het geleidelik verdwyn, sodat hulle ten spyte van hul verskillende oorsprong as 'n enkele etniese groep beskou word.

## Verwysings 
## Verdere leesstof 
*
Philadelphia Orkes

Die **Philadelphia Orkes** is 'n Amerikaanse simfonieorkes, gebaseer in Philadelphia, Pennsilvanië.

Dit is een van die "Groot Vyf" Amerikaanse orkeste. Die orkes is gebaseer in die Kimmel Centre for the Performing Arts, waar dit sy inskrywingskonserte, wat jaarliks meer as 130 behels, in Verizon Hall uitvoer.

Vanaf die stigting tot 2001 het die Philadelphia Orkes konserte aangebied by die Academy of Music. Die orkes gaan voort om die Akademie te besit, en keer een week per jaar daarheen terug vir die Akademie vir Musiek se jaarlikse galakonsert en konserte vir skoolkinders. Die somerhuis van die Philadelphia Orkes is die Mann Center for the Performing Arts. Dit het ook somerkoshuise in die Saratoga Performing Arts Centre, en sedert Julie 2007 in die Bravo! Vail Valley-fees in Vail, Colorado. Die orkes voer ook 'n jaarlikse reeks konserte in Carnegie Hall uit. Van die vroegste dae af was die orkes aktief in die opnamestudio en het 'n groot aantal opnames gemaak, hoofsaaklik vir RCA Victor en Columbia Records.

## Plekke van optrede

Lêer:Phila AcademyofMusicl03.JPG|Academy of Music, die orkes se tuiste, 1900–2001.
Lêer:MannCenter01.jpg|Mann Center for the Performing Arts, die orkes se somertuiste sedert 1976.
Lêer:Kimmel center interior.JPG|Kimmel Center for the Performing Arts (geopen in 2001), Verizon Hall is die orkes se huidige tuiste.
Lêer:SPACExterior.jpg|Saratoga Performing Arts Center in Saratoga Springs, New York, die orkes se somertuiste sedert die sentrum in 1966 geopen het.
Ben Molatzi

**Ben Molatzi**, alias **“Tukumazan”**, was 'n voormalige Acrow Chiefs en Chief Santos FC se lywige verdediger.

Afgesien van sy liefde vir sokker, was Molatzi 'n tradisionele folk kitaarspeler en sanger. Ben Tumuzan Molatzi, wat in 1954 in die stad Johannesburg gebore is, was die nakomeling van musikale ouers. Sy pa, 'n Damara-sprekende trekarbeider in Jozi, was 'n sanger terwyl sy ma, 'n tradisionele Sotho-vrou, ook 'n sanger was. Ben was die derde gebore uit 12 kinders. As kleuter het hy die “swartkoors” -epidemie oorleef wat die lewens van twee van sy ouer broers en susters verkort het. Anders as sy vader wat streng gehang het aan die speel van tradisionele musiek en kerklike musiek, het die jong Ben vroeë smaak gehou met die gewilde live optredes deur “Warmgat” (Johannes Mureko) en Au Leyden (Leyden Naftali / Uriseb). In die vroeë sestigerjare bevind Ben hom in die Namibiese oostelike stad Gobabis en dit was gedurende sy tyd in die bosnek dat hy 'n ernstige belangstelling in lewendige musiek ontwikkel het. Hy moes deur plaaslike musikante geïnspireer word en besluit om 'n musikale loopbaan te volg. Gedurende die skoolvakansie werk Ben gereeld by 'n meubelwinkel en die maatskappy stuur hom gereeld na Johannesburg om meubels te vervoer en af ​​te lewer. Tydens een van die reise het Ben 'n akoestiese kitaar van ses snare gekry deur 'n vrou wat dit nie meer nodig het nie. Young Ben het in 1969 saam met sy ouers na Windhoek verhuis. Hy het sy laerskool aan die Rhenisch Damara / Nama-skool in Katutura in 1972 voltooi. Die volgende stop was die eerbiedwaardige Hoërskool Cornelius Goraseb in Khorixas in 1973 om sy skoolopleiding te bevorder, waar hy opgelei is om 'n onderwyser te word. Dit was in Khorixas dat sy musikale loopbaan 'n dramatiese wending geneem het. Terwyl 'n redelike jong man 'n onderwyser geword het, sou Ben musiek op die geringste provokasie speel. Hy het sy ses snaar akoestiese kitaar gestruikel terwyl hy jong kinders deur die toue geneem het toe hulle hom by die refrein aangesluit het. Anders as die komposisies van ander orkeste, was sy musikale repertorium dié van 'n eenmansband wat onthullers met volksmusiek vermaak het terwyl hy sy vertroude kitaar, sang en fluit gesukkel het, deur die melodieë van sy eie komposisies gegaan het. Toe swerwende produsente en klankingenieurs van SWABC in 1974 sy skool in Khorixas besoek vir veldopnames, was Ben en sy betroubare kitaar-kitaar sonder naam, onder diegene wat opgestel is vir oudisies. Kort daarna word Ben 'n beroemde en baie gesogte muso nadat die opnames oor die SWABC Damara / Nama-radiodiens gespeel is. Liedjies soos “Mati matis Kai-khoesa, sige si ge mai e / gi ...” (Hoe kon die vrou ons pap ontken ...?) En “O Dama! Haose ..” (O, Damara Clan) geniet massiewe lugspel, wat gelei het tot die onvermydelike vrystelling van sy langspeelalbum in 1981. Ongelukkig vir sy volgelinge was die asemrowende album slegs vir SWABC-gebruik. Kort na die opname van sy treffer-album het 'n tweede album die lig gesien, maar soos die noodlot sou bepaal, is die album nooit vir kommersiële gewig vrygestel nie.

## Verwysings
Kaffrarian Rifles-monument

Die **Kaffrarian Rifles-monument** naby De Doorns herdenk die ernstige treinongeluk wat daar in 1914 plaasgevind het.

‘n Troepetrein was op 26 (11?) September in die Hexrivier-spoorwegpas met soldate  van die "Kaffrariese Schutters" onderweg na die destydse Duits-Suidwes-Afrika. Op die steilte in die pas was die lokomotief nie sterk genoeg om te rem nie met die gevolg dat die trein op ‘n draai ontspoor en die waens inmekaar vasdruk. Die lewensverlies was 10 man en 103 is ernstig beseer.

Die trajek van die spoorlyn in die pas is jare later verlê. Gevolglik lê hierdie monument op private grond op ‘n moeilik bereikbare punt langs die verlate spoor.

## Lees ook
*Buffalo Volunteer Rifles
Le Triomphant-klas duikbote

Die **Le Triomphant-klas duikbote** is kernaangedrewe duikbote van die Franse Vloot wat ballistiese missiele dra. 

Die klas bestaan uit vier duikbote waarvan die eerste duikboot, *Le Triomphant*, in 1997 afgelewer is. Die ander in die klas, *Le Temeraire*, *Le Vigilant* en *Le Terrible* is onderskeidelik in 1999, 2004 en 2010 afgelewer. Die duikbote is deur *Direction des Constructions et Armes Navales* (DCN) in Cherbourg skeepswerf gebou.

Hierdie duikbote dra 16 vertikaalgelanseerde M54 ballistiese missiele, elk toegerus met ses kernplofkoppe. Elke plofkop is ekwivalent aan 147&nbsp;638 ton TNT. In 2010 is die TN 75 plofkop in gebruik geneem en was selfs nog kragtiger. Hulle reikafstand is ook verbeter tot 8&nbsp;047 km. 

Dit is interessant dat Frankryk meer fondse in die ontwikkeling van ballistiese missiele belê het terwyl die ander lande die teenoorgestelde pad geloop het; die Koue Oorlog was immers verby. Die *Le Triomphant-klas* het saamgeval met die verskyning van die Britse Vanguard-klas duikbote.

Die tweede duikboot in die klas *Le Temeraire* is in Januarie 2000 in diens gestel, *Le Vigilant* in 2005 en *Le Terrible* in 2010. Dié klas is toegerus met vier 533 mm torpedobuise wat torpedos en *Excocet*-missiele kan afvuur.

## Duikbote in die klas 
## Tegniese besonderhede 
## Bron 
* *The Illustrated Encyclopedia Of Destroyers Frigates & Submarines*, Bernard Ireland en John Parker, 2015, 

## Verwysings
Adam

: *Hierdie artikel handel oor die Bybelse persoon. Vir ander gebruike, sien Adam (dubbelsinnig).*

**Adam** (Hebreeus: אָדָם, *ʾĀḏām*; Arabies: آدَم, *ʾĀdam*; Grieks: Ἀδάμ, *Adám*; Latyn: *Adam*) is 'n persoon in Beresjiet/Genesis van die Hebreeuse Bybel en in die skeppingsverhaal in die Koran. Volgens die skeppingsverhaal van die Abrahamitiese gelowe was hy die eerste mens. In beide Beresjiet/Genesis en Koran word Adam en sy vrou uit 'n Tuin van Eden verban, nadat hulle die vrug van 'n deur God (JHWH/Allah) verbode boom geëet het. Baie name verskil egter, net soos die volgorde van gebeure, die gevolge van hierdie ongehoorsaamheid en Adam se latere biografie.

Baie vorms van Kreasionisme en Bybelse literalisme beskou Adam as 'n historiese persoon. Wetenskaplike bewyse ondersteun nie die idee dat die hele menslike bevolking van 'n enkele man afstam nie.

Die woord *adam* word in die Bybel ook as 'n voornaamwoord gebruik, individueel as "'n mens" en in 'n kollektiewe sin as "die mensdom". Die Bybelse Adam (mens, mensdom) is geskape deur *adamah* (die aarde), en Beresjiet/Genesis 1–8 beskryf 'n aansienlike stuk van die band tussen hulle, want Adam is deur sy ongehoorsaamheid van die aarde vervreem.

Volgens antieke tradisies beskou die Rooms-Katolieke Kerk Adam saam met Eva as heilige. Die tradisionele liturgiese fees van die heiliges Adam en Eva word sedert die Middeleeue in baie Europese lande soos Duitsland, Estland, Hongarye, Litaue en die Skandinawiese lande op 24 Desember gehou.

## Etimologie 
Die woord "Adam" (Hebreeus: אָדָם, *ādām*), wat in die skeppingsverhaal as 'n eienaam gebruik word, beteken "mens" (in teenstelling tot ander wesens, veral diere). As gevolg van die skepping word na die verwante woord *Adamah* (Hebreeus: אֲדָמָה, *ădāmāh* "aarde", grond") verwys.

Die naam "Eva" (Hebreeus: חַוָּה, *ḥawwāh* of *cḥawwah*; [ħaˈva] of [χaˈva]) hou verband met die werkwoord חיה *chajah* ("leef", "lewendig bly") en beteken dus "die geanimeerde". Na hierdie naam word in die Hebreeuse Bybel net twee keer verwys, naamlik in Beresjiet/Genesis 3,20 en 4,1. Voorheen word na haar net as "vou van Adam" verwys. Die Hebreeuse woorde vir vrou (אִשָּׁה, *iššāh*) en man (איִשׁ, *īš*) lyk amper dieselfde, hoewel hulle nie met mekaar verwant is nie. Dit is egter 'n woordspeling: Soos die mens (*ādām*) uit die aarde (*ădāmāh*) geskape is, is die vrou (*iššāh*) uit die man (*īš*) geskape.

In die Septuagint word die naam Adam as 'n eienaam αδαμ *adam* gebruik, terwyl die naam van Eva met Ζωἠ *Zoë* "lewe" vertaal word. In die Nuwe Testament, wat net twee keer na Eva verwys (2 Korintiërs 11,3 en 1 Timoteus 2,13), word Eva se naam met die Griekse Εὕα *Heúa* weergegee. In die Middeleeuse *Biblia Vulgata* is haar naam *Hava*, *Heva* of later *Eva*.

## Sien ook 
* Adam in Islam
* Lys van persone in die Bybel

## Verwysings 
## Eksterne skakels 
*  
*
Noag

[duimnael|links|12de-eeuse [Venesië|Venesiaanse mosaïek van Noag wat die duif stuur]]

[duimnael|links|Geografiese identifikasies vir die seuns van Noag ([Flavius Josephus, ca. 100 n.C.)]]

In Abrahamitiese gelowe was **Noag** (Hebreeus: נֹחַ, *Nōaḥ*; Siries: ܢܘܚ, *Nukh*; Amharies: ኖህ, *Noḥ*; Arabies: نُوح, *Nūḥ*; Grieks: Νῶε, *Nôe*) die tiende en laaste van die voor-vloedse patriarge. Sy verhaal is in die Hebreeuse Bybel in Beresjiet/Genesis se hoofstukke 5–9 opgeneem. Beresjiet/Genesis se vloedverhaal is van die bekendste in die hele Bybel. Noag word ook uitgebeeld as "die eerste landbouer van die grond' en die "uitvinder van wyn".

Volgens Beresjiet/Genesis het Noag getrou gewerk om sy Noag se ark op God (JHWH/Allah) se bevel te bou, om uiteindelik nie net sy eie gesin nie, maar die hele mensdom en alle landdiere van uitsterwing tydens die groot vloed te red. Daarna het God 'n Bond met Noag gesluit en belowe om nooit weer die aarde se wesens met 'n vloed te vernietig nie. Die vloedverhaal word gevolg deur die verhaal van die vloek van Gam.

Bykomende tot Beresjiet/Genesis word Noag in die Hebreeuse Bybel se 1-2 Kronieke, die Boek van Tobit, die Boek van Wysheid, Sirag, Jesaja, Esegiël, 2 Esdras, 4 Makkabeërs genoem. Daarbenewens word na hom in die Nuwe Testament se Evangelie volgens Matteus en Evangelie volgens Lukas, die Brief aan die Hebreërs, 1 Petrus en 2 Petrus verwys. Noag was ook die onderwerp van latere Abrahamitiese gelowe se Heilige skrifte soos die Koran (Soeras 71, 7, 1,  en 21) en die Baha’i se Kitáb-i-Íqán.

Volgens die Bybel is die hele hedendaagse mensdom van Noag se drie seuns Sem, Gam en Jafet afkomstig. Sem is gevolglik as die voorvader van die Semitiese volke soos Amhare, Arabiere, Arameërs, Assiriërs, Galdeërs, Hebreërs en Tigrinya beskou. Gam sou die voorvader van die Hamitiese volke soos Koesjiete en Egiptenare gewees het. Van Jafet stam glo die Indo-Europese volke af. Volgens hierdie stelsel het Noag se drie seuns se afstammelinge die drie destyds bekende vastelande Afrika, Asië en Europa ná die sondvloed bevolk. Dié teorie word algemeen as verouderd beskou.

## Sien ook 
* Lys van persone in die Bybel
* Noag in Islam

## Eksterne skakels 
*  
*
BBC Simfonieorkes

duimnael|Die BBC se simfonieorkes.

Die **BBC-simfonieorkes**  is 'n Britse klassieke simfonie-orkes in Londen.

Die simfonieorkes is in 1930 gestig en was die eerste permanentbesoldigde orkes in Londen, en is die enigste van die stad se vyf belangrikste simfonie-orkeste wat nie selfregerend was nie. Die orkes is die belangrikste uitsaaiorkes van die British Broadcasting Corporation (BBC).